Әхтәмов Рәмил 1937 йылдың 14 сентябрендә Башҡорт АССР-ының Борай ауылында тыуған. Конькиға беренсе тапҡыр Бөйөк Ватан һуғышы ваҡытында ата-әсәһе эш буйынса күскән Черниковск ҡалаһында алты йәшендә баҫа. Урындағы мәктәптә ете йыл уҡығандан һуң Өфө авиация техникумына уҡырға инә, унда технолог һөнәренә уҡый. Техникумда футбол һәм туп менән хоккейҙа уйнай, 1954 йылда тренер Виктор Григорьевич Тютюшкин етәкселеге аҫтында секцияла коньки спорты менән етди шөғөлләнә башлай. Техникумдың спорт беренселегендә еңеүҙән һуң «Нефтсе» балалар спорты мәктәбенә саҡырыу ала, тренер Александр Андреевич Кондоядиҙың тәрбиләнеүсеһе була. 1958 йылда Өфө авиация институтын тамамлай